Keski-Suomen Osaavan ohjausryhmä 17.12.2014

Puheenjohtaja Antti Rastela avasi kokouksen klo 13.08, paikalla olivat listan mukaiset henkilöt.

## Läsnä:

Antti Rastela (pj.)

Tarja Tuomainen

Ilja Aalto (muistio)

Hannu L.T. Heikkinen

Eila Laulajainen-Malkki

Mika Risku

Pentti Räisänen

Tarja Seppälä-Pänkäläinen

Sami Lahti

# Ajankohtaiset asiat

Kuntakesuprosessi on hyvällä alulla ja siellä kuten monessa muussakin yhteydessä on noussut esille opettajien henkilökohtaisen kehittymissuunnitelman tarve. HOKSista lisää kohdassa 2.

Perusopetuksen OPS-työkalua on rakennettu nyt Osaavan sivujen alle ja se päivittyy alkuvuodesta, kunhan valtakunnalliset perusteet on saatu. Työtä tehdään eri näkökulmasta kuin aiemmin, jokaiselle tehdään omat kunta- ja koulukohtaiset pohjat, joiden lisäksi lähdetään rakentamaan yhteistä hyvien käytänteiden materiaalipankkia. Liikkeelle on lähdetty siis ennen kaikkea arjen kautta. Joka kunnalle koulutetaan teknologinen vastaava, joka osaa ohjeistaa pohjan käytössä. Työkalussa oleellisena osana on yksittäisen opettajan sitouttaminen henkilökohtaisella tasolla, minkä myös voisi liittää tulevaan henkilökohtaiseen kehittymissuunnitelmaan. Kunnissa otettu yhteisöllinen työtapa ilolla vastaan ja siitä on tullut paljon hyvää palautetta. Tehdään yhteistyössä jakaen ja toisiamme hyväksi käyttäen.

# Toiminnan arviointi

JAO:n tvt-koulutukista ja vapaan sivistystyön eli KESO:n koulutusten osallistujamäärät ovat jo tiedossa. Osallistujamäärät ja numerotiedot eli laadullinen arviointi suoritetaan vuoden loppuun mennessä, talouden arviointi tulee helmikuussa.

Tarja Tuomainen esitteli hankkeen alussa määritettyjä tavoitteita, keskusteltiin kuinka ne ovat onnistuneet.

Verkostojen rakentuminen; Yliopiston näkökulmasta elävä yhteys opetustoimeen on todella tärkeää. Hankkeen alussa ei ollut olemassa mitään pysyvää maakunnallisella tasolla, verkoston rakentaminen on siis onnistunut todella hyvin. Juurruttaminen ja nyt jo luotu toimintakulttuuri täytyy saada jätettyä elämään.

Osaavan aikaansaannokset näkyvät jo konkreettisina tuloksina yksittäisen koulun tasolla; on opettajapareja, joista toinen osallistuu koulutukseen ja tällä aikaa toinen vastaa hänen velvoitteistaan. Kestävä tapa toimia koulutuksen näkökulmasta on siis syntymässä.

Moni asia on ehtinyt jo juurtuakin, mutta mikä taho kutsuu verkostot jatkossa koolle ja hoitaa organisointia?

Yliopistossa kaikki yhteistyö perusopetuksen kanssa on tällä hetkellä harrastuksen omaista toimintaa, sillä yliopistomaailmassa ei palkita muusta kuin tutkinnoista - kunnallinen yhteistyö ei saa arvostusta. Hannu Heikkinen kertoi mahdollisesta Oxfordin mallista, jolla saataisiin yliopisto sidottua aiempaa tiiviimmin mukaan.

Tarja Tuomainen täyttää Webropoliin kyselyn Osaavan tähänastisesta toiminnasta ja sai ohjausryhmältä täyden luottamuksen itsenäiseen työhön lomakkeen suhteen.

# Uusi haku – kriteerit ja painopisteet

Haku lisärahoitukselle ei ole avautunut vielä, Tarja Tuomainen arvelee sen aukeavan vuodenvaihteen jälkeen. Saatava summa tulee varmasti pienenemään, mutta pientä lobbausta sen suhteen harrastetaan.

Hanke kääntyy loppua kohti, joten ensi vuoden teemoina ovat selkeästi toiminnan vakiinnuttaminen ja ”benchmarkkaus” eli muiden vastaavien hankkeiden toiminnan ja tulosten tarkastelu sekä niiden hyödyntäminen.

Keskusteltiin asioista, mihin halutaan haussa ja toiminnassa panostaa, eli mitä tulisi jäädä käteen hankkeen jälkeen.

* Aiemmin keskeiseksi painopisteeksi on ajateltu OPS-prosessia, mutta sen tukena on oltava opettajien täydennyskoulutusta 🡪 HOKS
* Opettajien henkilökohtainen kehittymissuunnitelma on Keski-Suomessa lapsen kengissä, siihen olisi syytä panostaa
	+ Koulutuskuntayhtymä on tätä tämän syksyn aikana tehnyt, Keski-Suomen tulos tulee siis paranemaan. Samaa työtä on tehty myös Jämsässä.
	+ Oltava jokin järkevä alusta, johon voi kerätä ja koota tietoa vuosien aikana.
		- Täytyy selvittää, millaisia on jo käytössä, Oulu & Päivi Mäkinen voisi olla yksi hyvä vaihtoehto. Anneli Rautiaiselta löytyy myös dioja aiheeseen liittyen googlettamalla.
		- Tarja voi lähteä tekemään pohjaa, kun perusteet tulevat
* Koulukohtaiset Kesut? Kehittäjälinja koulun tasolle -erikoistumiskoulutuksia kenties tulossa Turun yliopiston suunnalta.
	+ Koulutukset olisivat laajuudeltaan vähintään 30, mutta jopa 60 opintopistettä.
	+ Mielenkiintoinen mahdollisuus opettajille kehittää osaamistaan ja täydennyskouluttautua.
* Onko tarve tehdä osaamiskartoitus? Viimeksi sellainen on tehty vasta hankkeen alkupuolella.
	+ Osaamiskartoitus voisi olla nyt keväällä aiheellinen ja samalla olisi hyvä pohtia myös tulevaa; miten ja milloin sellainen tehdään seuraavan kerran, kun hanketta ei enää ole?
	+ Täytyy selvittää, miten kunnat ovat tehneet kartoituksia ja mitä suunnitelmia sellaisten suhteen on olemassa. Tarja lähtee selvittämään asiaa sivistysjohtajilta sähköpostitse heti vuodenvaihteen jälkeen.
	+ Täytyy varmistaa hyvät vastausprosentit, Webropol-kysely voisi olla helppo ja toimiva toteuttamistapa.
* Pitäisikö lukioasioille luoda oma hakemuksensa vai sisällyttää samaan?
	+ Lukioiden siirtyminen sähköisiin ylioppilaskirjoituksiin: sekä pedagoginen että tekninen haaste
	+ Lukion OPS-uudistus (valtakunnalliset perusteet syyskuussa 2015)
* Rehtoreiden ja opettajien perustehtävien kirkastaminen, erityisesti jaksamisen ja työhyvinvoinnin näkökulmasta

# Kevään kokousajankohdat

Sovittiin, että seuraava kokous järjestetään torstaina 22.1. klo 9. Paikka ja asialista ilmoitetaan myöhemmin.

# Muut asiat

Esille ei noussut muita käsiteltäviä asioita.

Puheenjohtaja Antti Rastela päätti kokouksen klo 14.30.